**TÁJÉKOZTATÓ**

**a bányászati hulladékok kezeléséről szóló 14/2008. (lV. 3.) GKM rendelet követelményeiről**

**/Magyar Bányászati és Földtani Szolgálat, 2019. január/**

A bányászatról szóló 1993. évi XLVIII. törvény (Bt.) végrehajtására kiadott 203/1998. (XII. 19.) Korm. rendelet (Vhr.) 2005-től kötelezi a bányavállalkozókat hulladékgazdálkodási tervek és külfejtések esetében éves anyagmérleg elkészítésére.

Az Európai Parlament és a Tanács 2006. május 1.-én hatályba lépett 2006/21/EK irányelv jogharmonizációja az ásványinyersanyag-kitermelő iparban keletkező hulladékok kezeléséről a Bt. és a Vhr. módosításával valamint a bányászati hulladékok kezeléséről szóló 14/2008. (IV. 3.) GKM rendelet (Bhr.) 2008. április 11.-i hatálybalépésével határidőre megtörtént.

A hulladékgazdálkodási kötelezés tehát nem új, azonban a Bhr. eljárásjogi és technikai követelményei a bányafelügyeletet illetve a bányavállalkozókat új kihívás elé állítják.

A Bhr. 17. § (2) bekezdésében foglaltak szerint a **hulladékkezelő létesítményeknek 2012. május 1-ig kell megfelelnie a rendelet rendelkezéseinek**, azaz a bányászati hulladékkezelő létesítményt üzemeltető bányavállalkozónak bányászati hulladék-gazdálkodási tervet kell készítenie, illetve az általa üzemeltetett hulladékkezelő létesítmény osztályozása alapján szükség szerint működési engedélyt kell szereznie. A Bányakapitányság a kérelmeket műszaki üzemi terv (MÜT) engedélyezési vagy MÜT módosítási eljárásban bírálja el.

A bányavállalkozó a fenti kötelezettségeket - a műszaki üzemi terv érvényességi határidejétől függően - az alábbiak szerint teljesítheti:

1. amennyiben a bányaüzem jelenlegi műszaki üzemi tervének érvényessége a jogszabályi határidőt megelőzően lejár, úgy – a külön tervmódosítási eljárást elkerülendő – a következő tervidőszak műszaki üzemi tervét már a hivatkozott jogszabályi előírásnak megfelelő tartalommal nyújtsák be;
2. amennyiben a bányaüzem jelenlegi műszaki üzemi terve a jogszabályi határidőt követő időszakra is érvényes, úgy a működési engedélyezéshez szükséges tervmódosítást minél előbb nyújtsák be a bányakapitányságra, hogy a jogszabályi határidőig az eljárás lefolytatható legyen és rendelkezzenek a műszaki üzemi tervet módosító jogerős határozattal.

Az előírásoknak való könnyebb és egységes megfelelést szolgálja ez a tájékoztató.

A Bhr. teljes szövege megtalálható az alábbi linken: [Bhr.](http://net.jogtar.hu/jr/gen/hjegy_doc.cgi?docid=A0800014.GKM)

**Tartalom**

[1. A Bhr. személyi hatálya 2](#_Toc33305)

[2. A Bhr. tárgyi hatálya, a bányászati hulladék és a hulladékkezelő létesítmény fogalma 2](#_Toc33306)

[3. A bányászati hulladékok jellemzése, besorolása 4](#_Toc33307)

[3.1. Inert hulladék 4](#_Toc33308)

[3.2. Veszélyes hulladék 5](#_Toc33309)

[4. A bányászati hulladékkezelő létesítmények osztályba sorolása 6](#_Toc33310)

[4.1. A baleseti kockázat értékelése 6](#_Toc33311)

[4.2. A veszélyes hulladék tartalom értékelése 7](#_Toc33312)

[4.3. A veszélyes kémiai anyag tartalom értékelése 7](#_Toc33313)

[5. A bányászati hulladék-gazdálkodási terv követelményei 8](#_Toc33314)

[6. A hulladékok típusából, a hulladékkezelő létesítmények besorolásából fakadó eltérő követelmények 10](#_Toc33315)

[7. A bányászati hulladékkezelő létesítmények engedélyezése 11](#_Toc33316)

[8. A hulladékkezelő létesítmény irányítása 11](#_Toc33317)

[9. A fúróiszapok, mint bányászati hulladékok 12](#_Toc33318)

[10. A bányászati hulladék bányászati hulladékkezelő létesítményen kívüli hasznosítása, ártalmatlanítása 12](#_Toc33319)

[11. A bányavállalkozók teendői a Bhr.-nek való megfeleléshez 12](#_Toc33320)

# A Bhr. személyi hatálya

A Bhr. a „hulladék birtokosa”, és az „üzemeltető” fogalmakat definiálja, de szinte kizárólag ez utóbbit használja, amely megfeleltethető a hulladékról szóló 2012. évi CLXXXV. törvény hulladékkezelő fogalmának. A Bhr. 2. § 16. pont szerint ***üzemeltető:***az a természetes vagy jogi személy, aki a bányászati hulladék kezeléséért felelős, beleértve a bányászati hulladék ideiglenes tárolását, valamint a működési és a bezárás utáni időszakot is.

A Bhr. 4. § alapján **az üzemeltető hulladékgazdálkodási tervet köteles készíteni** a bányászati hulladék mennyiségének minimálisra csökkentésére, előkezelésére, hasznosítására és ártalmatlanítására.

A tárgyalt jogszabályok vonatkoznak minden, a bányászati tevékenység során bányászati hulladékot keletkeztető, birtokló, kezelő, ártalmatlanító bányavállalkozóra (Bt. 49. § 4-5.)

# A Bhr. tárgyi hatálya, a bányászati hulladék és a hulladékkezelő létesítmény fogalma

A Bhr. 1. § alapján a rendelet hatálya a bányászati hulladékok kezelésére terjed ki. A Bt. 49. § 43. pontjának definíciója szerint a ***bányászati hulladék* a bányászati tevékenység (Bt. 49. §**

**4.) során keletkező hulladék, valamint a bauxit feldolgozása során keletkező vörösiszap**. A bányászati hulladékokról további taxatív listát ad a 72/2013. VM rendelet szerinti Európai Hulladék Katalógus.

A Bhr. valamivel részletesebben sorolja fel a **rendelet hatálya alá nem tartozó**, *nem bányászati hulladékokat*, ezek:

˗ a bányászati tevékenység során keletkező olyan hulladék, amely más jogszabály hatálya alá tartozik, és nem közvetlenül e tevékenységekből származik (kenő-, üzemanyagok, csomagolóanyagok, stb.),

˗ az ásványkincsek tengeri kutatásából, kitermeléséből és feldolgozásából származó hulladéka,

˗ víz, kitermelt víz visszasajtolása a felszín alatti vizek védelméről szóló kormányrendelet hatálya alá tartozó esetekben,

˗ a bányászati hulladékok radioaktivitásával kapcsolatos ártalmatlanítási, mentesítési, környezeti rehabilitációs tevékenység.

Fontos támpontot ad az értelmezéshez a Bhr. bányászati hulladékkezelő létesítmény definíciója, amely nevesíti ezeket a létesítményeket (meddőhányó, zagytározó és egyéb), valamint időkorláthoz köti ezek létesítését.

A Bhr. 2. § (8) bekezdés értelmezése szerint *hulladékkezelő létesítmény:* a szilárd vagy folyékony halmazállapotú, oldatban vagy szuszpenzióban lévő bányászati hulladéknak az***a)-***

***d)* pontban meghatározott időtartamon túl történő gyűjtésére vagy elhelyezésére szolgáló, a bányafelügyelet által engedélyezett kijelölt terület.** Ezek a létesítmények magukban foglalnak bármely gátat vagy egyéb, tárolásra, visszatartásra, elkülönítésre szolgáló, illetve a létesítményt egyéb módon szolgáló építményt, továbbá - bár nem kizárólagosan - a **meddőhányókat** és **tározókat**, de **nem beleértve a bányatérségeket**, amelyekbe a hulladékot az ásvány kitermelését követően rehabilitációs és építési célból **visszatöltik**

1. **időkorlát nélkül** az „**A” osztályba sorolt** hulladékkezelő létesítmények és a hulladékgazdálkodási tervben **veszélyesnek minősített hulladékot** kezelő létesítmények esetében,
2. hat hónapot meghaladó időtartamnál a váratlanul keletkező veszélyes hulladékot kezelő létesítmények esetében,
3. **egy évet meghaladó időtartamnál** a **nem veszélyes és nem inert** hulladékot kezelő létesítmények esetében,
4. **három évet meghaladó időtartamnál** a nem szennyezett talaj; a nem veszélyes, kutatásból származó hulladék; a tőzeg kitermeléséből, feldolgozásából és tárolásából származó hulladék, valamint az **inert hulladék** kezelésére szolgáló létesítmények esetében; Összefoglalva tehát bányászati hulladék az a bányászati tevékenység során keletkezett fúróiszap, meddőanyag, vagy előkészítési maradék (zagy, por, törmelék), amelyet a fent meghatározott időkorláton túl gyűjtenek, tárolnak, azaz bányászati hulladékkezelő létesítményben helyeznek el.

# A bányászati hulladékok jellemzése, besorolása

A bányászati hulladékoknak három fő típusa van növekvő környezeti és egészségügyi kockázata szerint a Bhr. alapján:

˗ inert,

˗ nem-inert nem-veszélyes, ˗ veszélyes.

A bányászati hulladék típusának meghatározása az üzemeltető kiemelt feladata mivel a bányászati hulladék típusától és - ezzel szoros összefüggésben - a hulladékkezelő létesítmény osztályától függően a Bhr. 1. § különböző követelményeket fogalmaz meg. (ld. 6. pont) A Bhr. szerinti hulladékgazdálkodási terv tartalmazza a hulladékok jellemzését a rendelet 2. mellékletének megfelelően. Minősítési módszer csak az inert és a veszélyes hulladékokra ismert, azaz, ha a hulladék egyikbe sem illik, akkor a köztes - nem inert nem veszélyes - kategóriába sorolandó.

## Inert hulladék

Az inert bányászati hulladék ismérvei a Bhr. 2. § 9. pontban foglalt definíció és a Bhr. 2. melléklet IV. pontja szerint:

˗ semmilyen jelentősebb fizikai, kémiai vagy biológiai átalakuláson nem megy át. Az inert hulladék nem oldódik, nem ég, más fizikai vagy kémiai reakcióba nem lép, biológiai úton nem bomlik, nem befolyásol vele érintkezésbe kerülő anyagokat hátrányosan oly módon, hogy környezetszennyezést okozna, vagy károsítaná az emberi egészséget,

˗ A teljes kioldható anyagtartalmának, szennyezőanyag-tartalmának és a csurgalék ökotoxicitásának elhanyagolhatónak kell lennie,

˗ nem veszélyeztetheti a felszíni víz vagy a felszín alatti víz minőségét,

˗ maximális szulfid-kén tartalma 0,1 %, vagy a hulladék maximális szulfid-kén tartalma 1

%, és a semlegesítő potenciál aránya nagyobb, mint 3,

˗ nem áll fenn az öngyulladás veszélye, és a hulladék nem ég;

˗ a hulladékban, illetve a hulladék csurgalékában a környezetre vagy az emberi egészségre esetlegesen káros anyagok, így különösen az As, Cd, Co, Cr, Cu, Hg, Mo, Ni, Pb, V és Zn koncentrációja, ideértve a finom részecskékben található anyagokat is, nem haladja meg a földtani közeg és a felszíni alatti víz szennyezéssel szembeni védelméhez szükséges határértékekről és a szennyezések méréséről szóló 6/2009. (IV. 14.) KvVM-

EüM-FVM együttes rendeletben a földtani közegre vonatkozó 1. mellékletben és 3. mellékletének A. részében szereplő határértékeket,

˗ mentes az ásványi nyersanyag-kitermelésben és -előkészítésben használt olyan termékektől, amelyek károsíthatják a környezetet vagy az emberi egészséget.

A hulladék **külön vizsgálat nélkül két esetben tekinthető inert** hulladéknak

˗ Ha a bányafelügyelet számára **kielégítő módon igazolható**, hogy a hulladék inert minősítésének feltételeit megfelelően vizsgálták és azok teljesülése a rendelkezésre álló információk vagy érvényes eljárások, vagy rendszerek alapján megállapítható. (Bhr. 2.

melléklet IV/2. pont alapján)

˗ Az MBFH elnöke közleményt jelentetett meg az inert hulladéknak tekintendő bányászati hulladékok listájáról a Magyar Közlöny mellékleteként megjelenő Hivatalos Értesítő 2011. február 11-ei számában [(itt elérhető)](http://www.kozlonyok.hu/kozlonyok/Kozlonyok/12/PDF/2011/10.pdf). Amennyiben a hulladékkezelő létesítményben **a lista szerinti inert anyagokat tárolnak** (ezt bizonyítják), további vizsgálat, bizonyítás nem szükséges, és nem kell alkalmazni a Bhr. 2. melléklet III. és IV. cím rendelkezéseit.

## Veszélyes hulladék

A Bhr. a veszélyes hulladékot a Ht. 2. § *48)* pontjában meghatározott definícióra utalva határozza meg, miszerint a *veszélyes hulladék*: a 2. számú mellékletben felsorolt tulajdonságok közül eggyel vagy többel rendelkező, illetve ilyen anyagokat vagy összetevőket tartalmazó, eredete, összetétele, koncentrációja miatt az egészségre, a környezetre kockázatot jelentő hulladék.

Tehát a veszélyes bányászati hulladékok minősítésére az általános hulladékokra vonatkozó módszer használandó, azaz a Ht., a 72/2013. (VIII. 27.) VM rendelet és a 44/2000. (XII. 27.) EÜM rendelet rendelkezései.

A Ht. - veszélyességi jellemzők jegyzékét tartalmazó - 1. számú mellékletét, a hulladékok jegyzékéről szóló 72/2013. (VIII. 27.) VM rendeletet és az - ásványok kutatásából, bányászatából, kőfejtésből, fizikai és kémiai kezeléséből származó hulladékokat tartalmazó – 1. sz. mellékletét.

# A bányászati hulladékkezelő létesítmények osztályba sorolása

A Bhr. 2. § 8. pontja definiálja a hulladékkezelő létesítményt, mint a bányászati hulladéknak meghatározott időtartamon túl történő gyűjtésére vagy elhelyezésére szolgáló, a bányafelügyelet által engedélyezett terület és létesítmény (meddőhányók, zagytározók és építményeik). Az időtartam a hulladékosztályok függvényében meghatározott (ld. 2. pont). A Bhr. 4. § (3) bekezdés a) pontjának rendelkezése alapján az üzemeltető által készített bányászati hulladék-gazdálkodási tervnek tartalmaznia kell a hulladékkezelő létesítmény **javasolt osztályozását** az 1. mellékletben megállapított kritériumokkal összhangban. A Bhr. 8. § értelmében a bányafelügyelet a hulladékkezelő létesítményeket az engedélykérelem alapján az 1. mellékletben meghatározottak szerint sorolja az „A” osztályba.

A Bhr. 1. mellékletében megfogalmazott kritériumok az alábbiak:

„**A” osztályú besorolást kap** a létesítmény, ha:

˗ hiányosság vagy helytelen üzemeltetés - például meddőhányó vagy zagytározó gát leomlása - súlyos balesetet okozhat, **kockázatfelmérés** **(Bhr. 1. melléklet II. pont)** alapján figyelembe véve az olyan tényezőket, mint a hulladékkezelő létesítmény jelenlegi vagy jövőbeni mérete, elhelyezkedése és környezeti hatása, **vagy**

˗ a Ht. értelmében **bizonyos küszöbérték** **(Bhr. 1. melléklet III. pont) felett veszélyesnek minősülő hulladékot** tartalmaz, **vagy**

˗ a kémiai biztonságról szóló 2000. évi XXV. törvény, valamint a veszélyes anyagokkal és a veszélyes készítményekkel kapcsolatos egyes eljárások, illetve tevékenységek részletes szabályairól szóló 44/2000. (XII. 27.) EüM rendelet értelmében **bizonyos küszöbérték felett** **(Bhr. 1. melléklet IV. pont)** **veszélyesnek minősülő anyagokat** vagy készítményeket tartalmaz.

## A baleseti kockázat értékelése

A 4. pont első francia bekezdésben említett feltétel megállapításának részletes szabályait, azaz a létesítmény baleseti kockázatának értékelését a Bhr. 1. melléklet II. pontja tartalmazza, az alábbiak szerint

˗ a létesítmény teljes életciklusára, beleértve a bezárás utáni időszakot is vonatkozó **általános értékelés**, mely során az emberi élet épségére, az emberi egészségre és a környezetre jelentett a létesítmény szerkezeti épségének sérüléséből vagy a helytelen üzemeltetésből adódó potenciális veszélyt kell felmérni, és értékelni, hogy komoly veszélyt jelent-e.

˗ A szerkezeti épség, a szerkezeti épség sérülése és a helytelen üzemeltetés fogalmára tekintettel a **szerkezeti épség** sérüléséből fakadó vagy **helytelen üzemeltetés** következményeként fellépő **meghibásodás** során a létesítményből kikerülő anyag közvetlen hatására és az ebből eredő rövid és hosszú távú közvetett hatásokra is kiterjedő értékelést kell végezni.

˗ A meghibásodás következményeinek értékelését a potenciális **veszély** komolysága tekintetében, a **veszélyforrás- útvonal - kockázatviselő** lánc viszonylatában kell vizsgálni, mely alapján az létesítmény osztályba sorolása megalapozható.

˗ A **zagytározók és meddőhányók** esetében az emberi életet és egészséget fenyegető veszélyek értékelésének szempontjaira külön rendelkezések vonatkoznak.

A Bhr. a kisebb egészségügyi és környezeti kockázatott jelentő létesítmények tekintetében könnyítést tesz azzal, hogy az 1. melléklet III. fejezete (A létesítmény veszélyeshulladéktartalmának értékelése) és IV. fejezete (A létesítmény veszélyes kémiai anyag tartalmának értékelése) nem alkalmazandó a kizárólag inert hulladékot vagy nem szennyezett talajt tartalmazó létesítményekre.

## A veszélyes hulladék tartalom értékelése

A 4. pont második francia bekezdésben meghatározott veszélyeshulladék-tartalom küszöbértékét a Bhr. 1. melléklet III. pont szerint az alábbiak szárazanyagban mért tömegének **arányaként** kell meghatározni:

1. minden, **veszélyesnek minősített** és a tervezett üzemelési időszak végén a

létesítményben várhatóan jelen levő **hulladék**; és

1. a tervezett üzemelési időszak végén a létesítményben várhatóan jelen levő **összes**

**hulladék**.

A létesítmény „**A” osztályú besorolást kap**, ha az arány ˗ **meghaladja az 50%-ot**,

A létesítmény „**A” osztályú besorolást kap**, ha az arány

˗ 5% és 50% között van, **kivéve, ha a kockázatfelmérés igazolja, hogy a létesítményt a veszélyeshulladék-tartalom alapján nem indokolt „A” osztályba sorolni.**

## A veszélyes kémiai anyag tartalom értékelése

A 4. pont harmadik francia bekezdésben megfogalmazott kritérium tekintetében a Bhr. 1. melléklet IV. pont szerint értékelni kell a létesítmény veszélyes anyag tartalmát, azaz azt kell vizsgálni, hogy a létesítmény a 44/2000. (XII. 27.) EüM rendelet szerinti veszélyes anyagokat milyen mértékben tartalmaz:

˗ **tervezett zagytárolók esetében** minden anyagra és készítményre vonatkozóan meg kell határozni, hogy az veszélyes anyagnak vagy készítménynek minősül-e;minden, azonosított veszélyes anyag vagy készítmény esetében az alábbi képlet alapján meg kell becsülni a vizes fázisban jellemző maximális éves koncentrációt (Cmax):

Cmax = az alábbi érték maximuma: Si/Qi, ahol:

Si = az egyes anyagok és készítmények éves tömege, amelyet az i év során az zagytározóba bocsájtanak

Qi = a tárolt vízmennyiség éves növekedése (m3/év) a zagytározóban az i évben Qi = (Mi/D) \* P, ahol

Mi = az ülepítőmedencébe engedett zagy éves tömege (szárazsúly tonna/év) az i évben

D: a zagyiszap átlagos sűrűsége (mérés hiányában 1.4 t/m3-nek vehető)

P: a zagyiszap átlagos porozitása (mérés hiányában 0.5 m3/m3-nek vehető).

Ha a maximális éves koncentrációkra (Cmax) vonatkozó becslés alapján a vizes fázis veszélyes kémiai anyagnak minősül, **a létesítmény „A” osztályú besorolást kap**.

.

˗ **már működő zagytározók esetében**

a fent leírt módszereken vagy a létesítményben található víz és szilárd anyagok **közvetlen kémiai elemzésén** alapul. Ha a vizes fázist és annak tartalmát veszélyes készítménynek kell tekinteni, **a létesítmény „A” osztályú besorolást kap.**

˗ **meddőhányó kioldásos létesítmények esetében**

a felhasznált oldószerek leltára és ezeknek az oldószereknek átmosás után a vízelvezető csatornában jelen levő maradvány-koncentrációjának számbavétele alapján. Ha e csurgalékokat veszélyes készítménynek kell tekinteni, a létesítmény „A” osztályú besorolást kap.

Amennyiben a fentiek egyike sem teljesül, úgy a hulladék minősége szerint lehet tovább osztályozni a létesítményt. Felhívjuk a figyelmet, hogy egy inert meddőhányó is lehet „A” osztályú, ha rézsűszöge, állékonysága, lakóházak közelsége miatt nagy baleseti kockázatot jelent.

# A bányászati hulladék-gazdálkodási terv követelményei

A kutatási és kitermelési műszaki üzemi tervek engedélyeztetésén belül (Vhr. 6/C. § (2) g) és 13 § (3) i.) kell a hulladékgazdálkodási tervet mellékelni. A tervek tartalmi követelményeit a Bhr. 4. § (3) bekezdés határozza meg. A MÜT engedélyezése iránti kérelemben amennyiben a szükséges (az előző pontban meghatározott „A” osztályú hulladékkezelő létesítmény esetén), a bányavállalkozónak fel kell tüntetnie a Bhr. 6. § (2) bekezdésében foglaltakat is.

A bányászatihulladék-gazdálkodási terv tartalmazza legalább:

˗ a hulladékkezelő létesítmény tényleges **megnevezését** (meddőhányó, zagytározó, stb.);

˗ a hulladékkezelő létesítmény tényleges **helyét, lehatárolását** (bányatelken belül vagy kívül, hrsz. stb.) és **jellemző méreteit;**

˗ a hulladékkezelő létesítmény javasolt **osztályozásá**t, („A” osztályú vagy nem „A” osztályú, ld. 4. pont)

* „A” osztályba sorolt hulladékkezelő létesítmény esetén az üzemeltető nyilatkozatátarra vonatkozóan, hogy a **súlyos balesetek megelőzésére szolgáló terve**t és az annak végrehajtására szolgáló **biztonsági irányítási rendszert**, valamint a **belső vészhelyzeti tervet** elkészítette, valamint ezek **dokumentációit**. (Az említett dokumentumok részletes követelményeit a Bhr.

5. § és a 3. melléklet I. pont tartalmazza)

* nem „A” osztályú hulladékkezelő létesítmény esetén, az ezt **igazoló elegendő információt**, ideértve a **balesetveszélyek meghatározását** is;

˗ a hulladékok **jellemzésé**t (inert, nem-inert nem-veszélyes, veszélyes, ld. 3. pont), valamint a működési fázis során keletkező bányászati hulladék becsült összes **mennyiségéről** (m3) szóló nyilatkozatot;

˗ a hulladékkezelő létesítmény irányítására kijelölt **illetékes személy** adatait;

˗ a hulladéktermelő tevékenység és a hulladékkezelő **folyamatok leírá**sát;

˗ annak leírását, hogy a hulladék elhelyezése milyen **káros hatást** gyakorolhat a környezetre és az emberi egészségre, valamint a létesítmény működése közben és bezárása után a környezetre gyakorolt hatás minimálisra csökkentése érdekében végrehajtandó megelőző intézkedéseket;

˗ a javasolt **ellenőrzési és monitoring** eljárásokat;

˗ **víz** állapotromlását megakadályozó intézkedéseket, valamint a **levegő** és a **talaj szennyezését megakadályozó intézkedéseket**;

˗ a javasolt **bezárási tervet** - beleértve a rehabilitációt is -, a bezárás után követendő eljárásokat és a monitoringot;

˗ a hulladékkezelő létesítmény által érintett **talaj vizsgálatára vonatkozó adatokat**;

˗ annak **indoklásá**t, hogy az ásványi anyag kitermelésére és előkészítésére használt módszer vagy eljárás hogyan valósítja meg a hulladék keletkezésének és ártalmasságának megelőzésére, csökkentésére kitűzött célokat.

Az itt felsorolt információkat tartalmazó, külön jogszabály szerint készített terveket és engedélyezési dokumentációt fel lehet használni az azokra való tételes hivatkozással, ha így elkerülhető az ismételt információszolgáltatás.

A bányafelügyelet a bányászati hulladék-gazdálkodási tervet akkor hagyja jóvá, ha az alkalmas a hulladékgazdálkodási célok megvalósítására és tartalmazza az ennek megállapításához szükséges adatokat és leírásokat.

Az üzemeltető a bányászati hulladék-gazdálkodási **tervet ötévenként felülvizsgálja.** (Bhr. 4. § (5)). Ha a hulladékkezelő létesítmény üzemelésében vagy az elhelyezett hulladék minőségében vagy mennyiségében változás következik be**, a változásról a bányafelügyeletet tájékoztatni kell**. **Jelentős változás esetén** a bányászati hulladék-gazdálkodási tervet **módosítani kell** illetve az üzemeltetőt a bányafelügyelet módosítására kötelezi. Jelentős változás a Bhr. definíciója szerint: a hulladékkezelő létesítmény szerkezetének vagy működésének olyan változása, amely a bányafelügyelet döntése alapján jelentős negatív hatással lehet az emberi egészségre vagy a környezetre. Ez lehet a hulladék mennyiségében bekövetkezett jelentős, 25%-os mennyiségi változás (a 314/2005. (XII. 25.) Kr. alapján, minőségi változás (pl. inertből nem-veszélyes nem-inert lesz, új előkészítési eljárás, vagy nagy szulfid és szerves anyag tartalmú köztes meddő miatt), vagy létesítményosztály változás és más ok miatt.

# A hulladékok típusából, a hulladékkezelő létesítmények besorolásából fakadó eltérő követelmények

A Bhr. 1. § (3) bekezdése jelentős könnyítéseket tartalmaz a kevésbé veszélyes hulladékot kezelő bányavállalkozók számára. Az ásványi nyersanyagok kutatásából, kitermeléséből, feldolgozásából, tárolásából, valamint a bányászat működéséből származó **inert hulladékra** és **nem szennyezett talajra**, továbbá a **tőzeg** **kitermelés**éből, feldolgozásából és tárolása **során keletkező hulladékra** a Bhr. következő rendelkezéseit **csak akkor kell alkalmazni, ha** a hulladék **„A” osztályba sorolt** hulladékkezelő létesítményben került lerakásra:

1. §, bányászati hulladékkezelő létesítmény működési engedélye,
2. §, nyilvánosság részvétele,

10. § (1) bekezdés, illetékes személy közreműködése,

10. § (4) bekezdés, értesítés minden, a létesítmény stabilitását veszélyeztető illetve kedvezőtlen környezeti hatásról,

10. § (5) bekezdés, éves jelentés-küldési kötelezettség a monitoring eredményekről, 11. §, létesítmények bezárására és a bezárás utáni időszakra vonatkozó eljárás, 13. §, pénzügyi biztosíték nyújtása.

Ha az említett bányászati hulladékok nem „A” osztályba sorolt hulladékkezelő létesítményben kerülnek lerakásra nem kell külön engedélykérelem a bányászati hulladékkezelő létesítmény működésére, nem kell a nyilvánosságot bevonni, a létesítményt nem kell szakértői engedéllyel rendelkezőnek vezetnie, nem kell évente jelentenie a monitoring eredményeket, a működés és a bezárás utáni monitoring követelményei csökkentettek, és nem vonatkoznak rájuk a pénzügyi garanciára vonatkozó rendelkezések.

Kevesebb a könnyítés a nagyobb környezeti és egészségügyi kockázatot jelentő **nem veszélyes és nem inert** bányászati hulladék esetében, a Bhr. alábbi rendelkezéseit **csak akkor kell alkalmazni**, ha a hulladék „**A” osztályba sorolt** hulladékkezelő létesítményben került kezelésre.

10. § (4) bekezdés, értesítés minden, a létesítmény stabilitását veszélyeztető illetve kedvezőtlen környezeti hatásról,

10. § (5) bekezdés, éves jelentés-küldési kötelezettség a monitoring eredményekről, 11. § (4-6), létesítmény bezárása utáni időszakra vonatkozó eljárás szabályok,

13. §, pénzügyi biztosíték nyújtása.

Ez esetben a létesítmény működési-engedély köteles és illetékes személynek kell vezetnie, a nyilvánosságot az engedélyezési eljárásba és az azt követő kapcsolódó döntésekbe be kell vonni, viszont nem vonatkozik rá a monitoring eredmények kapcsán az éves jelentéstételi kötelezettség és a bezárás utáni időszakra vonatkozó szigorú szabályok, illetve nem kell pénzügyi biztosítékot nyújtani.

# A bányászati hulladékkezelő létesítmények engedélyezése

A Bhr. 6. § (1) bekezdése szerint bányászati hulladékkezelő létesítmény a bányafelügyelet engedélyével üzemeltethető. A bányafelügyelet - azon hulladékkezelő létesítmények esetében, amelyeknél a Bhr. az előző pont alapján nem tartalmaz erre vonatkozó könnyítést - a működés engedélyezéséről

1. **ha** a létesítmény kialakítása **építési tevékenységgel nem jár, a műszaki üzemi terv jóváhagyása**, **módosítása** vagy
2. **ha** a létesítmény kialakítása **építési tevékenységgel jár**, *a bányafelügyelet hatáskörébe tartozó sajátos építményekre vonatkozó egyes építésügyi hatósági eljárások szabályairól szóló* ***53/2012. (III. 28.) korm. rendelet* szerinti létesítmény használatbavételi vagy fennmaradási engedélyezési eljárása**

során dönt.

Minden olyan hulladékkezelő létesítménynek, amely a Bhr. hatálybalépésekor (2008. IV. 11.) már rendelkezik engedéllyel, vagy amely 2008. május 1-jén már üzemel, **2012. május 1-jéig kell megfelelnie** a Bhr. rendelkezéseinek. A 2008. május 1-jén már üzemelő létesítmények esetében a rendelet használatbavételi vagy fennmaradási eljárását kell alkalmazni, új létesítmények esetében az építési engedélyezési eljárást kell megfelelően alkalmazni.

A bányafelügyelet akkor adja meg az engedélyt, ha az üzemeltető igazolja, hogy

1. az üzemeltető a Bhr. által támasztott követelményeket képes betartani, és
2. a hulladékkezelés nem ellentétes a Ht. általános elveivel.

A bányafelügyelet a működési engedélyezési eljárás során **dönt**

˗ a **bányászati hulladék-gazdálkodási terv** jóváhagyásáról (ld. 5. pont),

˗ az üzemeltető által felajánlott **pénzügyi biztosíték** elfogadásáról (az erre vonatkozó rendelkezések esetében **2014. május. 1-ig** kell biztosítani a

megfelelést),

˗ és a létesítmény **osztályba sorolásáról** (ld. 4. pont).

# A hulladékkezelő létesítmény irányítása

A Bhr. 10. § (1) bekezdése elrendeli, hogy az üzemeltető a hulladékkezelő létesítmények irányítását kizárólag illetékes személy közreműködésével végezheti. A Bhr 2. § 10. pont alapján *illetékes személy:* bányaüzemi felelős műszaki vezetőként vagy szakértőként nyilvántartásba vett természetes személy, aki rendelkezik azokkal a műszaki ismeretekkel és gyakorlattal, amelyek szükségesek az e rendeletből eredő feladatának ellátásához. Az illetékes személy megfelelő szakirányú végzettséggel és szakértői engedéllyel rendelkező személy lehet, e kettő közül tehát ez utóbbi a szükséges követelmény. Ilyen a földtani szakértői, a hites bányamérői, és a Mérnöki Kamara által kiadott, megfelelően alkalmazható engedélyek

(bányamérnöki, környezetmérnöki, geotechnikai, víz- és földtani közeg védelmi, hulladékgazdálkodási, veszélyes hulladék elhelyezési). Az illetékes személy kijelölését a bányászati hulladék-gazdálkodási terv jóváhagyása keretében a bányafelügyelet hagyja jóvá.

# A fúróiszapok, mint bányászati hulladékok

Mind a kutatásra, mind a kitermelésre irányuló, jellemzően fluidumbányászati, földtani kutatási és geotermikus energia kinyerésére irányuló mélyfúrásoknál keletkező fúróiszapok bányászati hulladékok. Az Európai Hulladék Katalógus külön alfejezetet szentel a fúróiszapoknak (ld. 1. melléklet), ezek közül kettő veszélyes (olajbázisú és veszélyes anyagokat tartalmazó iszapok), három vélhetően inert (édesvíz diszperziós közegű iszapok, valamint a baritos és kloridos iszapok). Az egyedi minősítés természetesen a bányavállalkozó feladata. A vízgazdálkodási céllal mélyített fúrások iszapja nem minősül bányászati hulladéknak. A fúróiszap tárolókat is bányászati hulladékkezelő létesítményeknek kell minősíteni a Bhr.-ben szereplő időkorláton túl.

# A bányászati hulladék bányászati hulladékkezelő létesítményen kívüli hasznosítása, ártalmatlanítása

A hulladékgazdálkodási törvény és így a bányafelügyelet is támogatja a hulladékok újrahasznosítását, és a lerakásnál hatékonyabb ártalmatlanítási megoldásokat. Veszélyes bányászati hulladékok esetében racionális vállalkozói döntés, ha a hulladékot már működő hulladékártalmatlanító létesítménybe szállítja. Lényeges azonban, hogy erről a bányafelügyeletnek tudomása legyen, ezért a MÜT hulladékgazdálkodási tervében kell ezt jelezni, valamint az éves mérleg lapokon kell feltüntetni ezt a mennyiséget.

# A bányavállalkozók teendői a Bhr.-nek való megfeleléshez

Ezek időrendben a következők:

˗ elvégezni a bányászati hulladék minősítését (ld. 3. pont),

˗ a hulladékkezelő létesítmény besorolási osztályát megállapítani (ld. 4. pont),

˗ a jövőben esedékes és mindenkori műszaki üzemi tervek keretében a Bhr.-nek megfelelő részletességű hulladékgazdálkodási tervet készíteni (ld. 5. pont),

˗ ahol az szükséges, és az „A” osztályú létesítmények esetében súlyos balesetek megelőzésére szolgáló tervet és az annak végrehajtására szolgáló biztonsági irányítási rendszert valamint belső vészhelyzeti tervet is készíteni,

- a 2012. május 1-ig a hulladékkezelő létesítményeket engedélyeztetni a bányafelügyelettel, ahol az szükséges.

Bhr. tájékoztató 1. melléklet

**72/2013. (VIII. 27.) VM rendelet** **a hulladékjegyzékről**

**1. §** (1) A hulladékok jegyzékét e rendelet *1. számú melléklete* tartalmazza.

1. **Veszélyes hulladékok az 1. számú melléklet *A)* pontjában külön megjelölt és *B)* pontjában szereplő hulladéko**k.
2. A listák alapján nem azonosítható, illetve az 1. számú melléklet *A)* pontjában nem jelölt hulladékok esetében **a hulladék veszélyes hulladéknak minősül, ha a Hgt. 2. számú melléklete szerinti veszélyességi jellemzők valamelyikével és a H3-H8, H10 és H11 tulajdonságok tekintetében az alábbi egy vagy több jellemzővel rendelkezik**:
3. zárttéri lobbanáspont <55°C,
4. egy vagy több, nagyon mérgezőnek besorolt anyag összkoncentrációja (R 26-tal, R 27-tel, R 28-

cal jellemezve) > 0,1%,

1. egy vagy több, mérgezőnek besorolt anyag összkoncentrációja (R 23-mal, R 24-gyel, R 25-tel

jellemezve) > 3%,

1. egy vagy több, ártalmasnak besorolt anyag összkoncentrációja (R 20-szal, R 21-gyel, R 22-vel

jellemezve) > 25%,

1. egy vagy több, maró hatásúnak besorolt anyag (R 35-tel jellemezve) összkoncentrációja >1%,
2. egy vagy több, maró hatásúnak besorolt anyag (R 34-gyel jellemezve) összkoncentrációja >5%,
3. egy vagy több, irritálónak besorolt anyag (R 41-gyel jellemezve) összkoncentrációja >10%,
4. egy vagy több, irritálónak besorolt anyag (R 36-tal, R 37-tel és R 38-cal jellemezve)

összkoncentrációja >20%,

1. legalább egy 1. vagy 2. osztályú rákkeltőnek tartott anyag koncentrációja >0,1%,
2. legalább egy 3. osztályú rákkeltőnek tartott anyag koncentrációja >1%,
3. legalább egy 1. vagy 2. osztályú reprodukciós toxicitású anyag (R 60-nal és R 61-gyel

jellemezve) koncentrációja >0,5%,

1. legalább egy 3. osztályú reprodukciós toxicitású anyag (R 62-vel és R 63-mal jellemezve)

koncentrációja >5%,

1. legalább egy 1. vagy 2. osztályú mutagén anyag (R 46-tal jellemezve) koncentrációja >0,1%,
2. legalább egy 3. osztályú mutagén anyag (R 40-nel jellemezve) koncentrációja >1%.
3. A (3) bekezdés szerinti R mondatok értelmezését a veszélyes anyagokkal és a veszélyes készítményekkel kapcsolatos egyes eljárások, illetve tevékenységek részletes szabályairól szóló külön jogszabály tartalmazza.
4. A (3) bekezdés nem alkalmazható fémötvözet hulladékokra, ha azok nincsenek szennyezve felületükhöz tapadt veszélyes anyagokkal.
5. Hulladék csak a keletkezési tevékenység szerinti főcsoportba és ezen belül a megfelelő alcsoportba sorolható be a *2. számú mellékletben* foglaltak szerint.
6. **§** A hulladékok külön jogszabályban előírt nyilvántartását és bejelentését - a 2001. évre vonatkozó bejelentések kivételével - 2002. január 1-jétől kezdődően az e rendelet mellékletében megadott kódszámokkal kell készíteni.
7. **§** (1) Ez a rendelet 2002. január 1-jén lép hatályba, egyidejűleg a hulladékok jegyzékéről szóló 1/2001. (I. 24.) KöM rendelet hatályát veszti.

(2) Ez a rendelet a következő uniós jogi aktusoknak való megfelelést szolgálja: a Bizottság 2000/532/EK határozata (2000. május 3.) a hulladékokról szóló 75/442/EGK tanácsi irányelv 1. cikke *a)* pontja szerinti hulladékjegyzékről szóló 94/3/EK határozat és a veszélyes hulladékokról szóló 91/689/EGK tanácsi irányelv 1. cikkének (4) bekezdése szerinti veszélyes hulladék listáról szóló 94/904/EK határozat felváltására, valamint az azt a hulladékjegyzék tekintetében módosító

2001/118/EK és 2001/119/EK bizottsági és 2001/573/EK tanácsi határozatok.

1. *számú melléklet a 72/2013. (VIII. 27.) VM rendelethez*

***A) Alaplista***

Az Alaplista az Európai Hulladék Katalógus (EWC) kódszámait tartalmazza. A főcsoportok két számjegyű, az alcsoportok négy számjegyű, a hulladékok hat számjegyű kóddal rendelkeznek. A (\*)gal megjelölt kódszámok **veszélyes hulladékot** jelölnek.

EWC kód

Megn

evezés

01 ÁSVÁNYOK KUTATÁSÁBÓL, BÁNYÁSZATÁBÓL, KŐFEJTÉSBŐL,

FIZIKAI ÉS KÉMIAI KEZELÉSÉBŐL SZÁRMAZÓ HULLADÉKOK

01 01 ásványok bányászatból származó hulladékok

01 01 01 fémtartalmú ásványok bányászatából származó hulladék

01 01 02 nemfémes ásványok bányászatából származó hulladék

01 03 fémtartalmú ásványok fizikai és kémiai feldolgozásából származó hulladékok

**01 03 04\* szulfidos ércek feldolgozásából származó visszamaradó, savképző meddő**

**01 03 05\* veszélyes anyagokat tartalmazó egyéb meddő**

01 03 06 meddő, amely különbözik a 01 03 04-től és a 01 03 05-től

**01 03 07\* fémtartalmú ásványok fizikai és kémiai feldolgozásából származó, veszélyes anyagokat tartalmazó egyéb hulladékok**

01 03 08 hulladék porok, amelyek különböznek a 01 03 07-től

01 03 09 timföld termeléséből származó vörösiszap, amely különbözik a 01 03 07-től

01 03 99 közelebbről nem meghatározott hulladékok

01 04 nemfémes ásványok fizikai és kémiai feldolgozásából származó hulladékok  **01 04 07\* nemfémes ásványok fizikai és kémiai feldolgozásából származó, veszélyes anyagokat tartalmazó hulladékok**

01 04 08 kő törmelék és hulladék kavics, amely különbözik a 01 04 07-től

01 04 09 hulladék homok és hulladék agyag

01 04 10 hulladék porok, amelyek különböznek a 01 04 07-től

01 04 11 kálisó és kősó feldolgozásából származó hulladékok, amelyek különböznek a 01 04 07-től

01 04 12 ércek mosásából és tisztításából származó meddő és egyéb hulladékok, amelyek különböznek a 01 04 07-től és a 01 04 11-től

01 04 13 kő vágásából és fűrészeléséből származó hulladékok, amelyek különböznek a 01 04 07-től

01 04 99 közelebbről nem meghatározott hulladékok

01 05 fúróiszapok és egyéb fúrási hulladékok

01 05 04 édesvíz diszperziós közegű fúrási iszapok és hulladékok

**01 05 05\* olajtartalmú fúróiszapok és hulladékok**

**01 05 06\* veszélyes anyagokat tartalmazó fúróiszapok és egyéb hulladékok**

01 05 07 baritot (bárium-szulfátot) tartalmazó fúróiszapok és hulladékok, amelyek különböznek a 01 05 05-től és a 01 05 06-tól

01 05 08 klorid-tartalmú fúróiszapok és hulladékok, amelyek különböznek a 01 05 05től és a 01 05 06-tól

01 05 99 közelebbről nem meghatározott hulladékok

Bhr. tájékoztató 2. melléklet

***A veszélyességi jellemzők jegyzékét*** és vizsgálati módszereket a 2012. évi CLXXXV. törvény 1.sz. melléklete tartalmazza.

Bhr. tájékoztató 3. melléklet

*1. és 2. melléklet a 6/2009. (IV. 14.) KvVM-EüM-FVM együttes rendelethez*

***Anyagcsoportonként (B) szennyezettségi határértékek földtani közegre***

CAS szám = Chemical Abstract Service azonosító száma

Ki = a veszélyességet jellemző besorolás, mely szerint K1 a minden esetben veszélyes anyagokat jelöli

B = (B) szennyezettségi határérték

1. Fémek („összes” kioldható) és félfémek (mértékegység: mg/kg szárazanyag)

|  |  |  |  |
| --- | --- | --- | --- |
| CAS szám |  | B | Ki |
| 7440-47-3 | Króm összes | 75 | K2 |
|  | Króm VI. | 1 | K1 |
| 7440-48-4 | Kobalt | 30 | K2 |
| 7440-02-0 | Nikkel | 40 | K2 |
| 7440-50-8 | Réz | 75 | K2 |
| 7440-66-6 | Cink | 200 | K2 |
| 7440-38-2 | Arzén | 15 | K1 |
| 7782-49-2 | Szelén | 1 | K2 |
| 7439-98-7 | Molibdén | 7 | K2 |
| 7440-43-9 | Kadmium | 1 | K1 |
| 7440-31-5 | Ón | 30 | K2 |
| 7440-39-3 | Bárium | 250 | K2 |
| 7439-97-8 | Higany | 0,5 | K1 |
| 7439-92-1 | Ólom | 100 | K2 |
| 7440-22-4 | Ezüst | 2 | K2 |

***Anyagcsoportonként (B) szennyezettségi határértékek felszín alatti vizekre***

CAS szám = Chemical Abstract Service azonosító száma

Ki = a veszélyességét jellemző besorolás, mely szerint K1 a minden esetben veszélyes anyagokat jelöli

B = (B) szennyezettségi határérték 1. Fémek és félfémek (mértékegység: ug/L)

|  |  |  |  |
| --- | --- | --- | --- |
| CAS szám |  | B | Ki |
| 7440-47-3 | Króm | 50 | K2 |
|  | Króm VI. | 10 | K1 |
| 7440-48-4 | Kobalt | 20 | K2 |
| 7440-02-0 | Nikkel | 20 | K2 |
| 7440-50-8 | Réz | 200 | K2 |
| 7440-66-6 | Cink | 200 | K2 |
| 7440-38-2 | Arzén | 10 | K1 |
| 7439-98-7 | Molibdén | 20 | K2 |
| 7782-49-2 | Szelén | 10 | K2 |
| 7440-43-9 | Kadmium | 5 | K1 |
| 7440-31-5 | Ón | 10 | K2 |
| 7440-39-3 | Bárium | 700 | K2 |
| 7439-97-8 | Higany | 1 | K1 |
| 7439-92-1 | Ólom | 10 | K2 |
| 7440-42-8 | Bór (B) | 500 | K2 |
| 7440-22-4 | Ezüst | 10 | K2 |